રાજ્યમાં આગામી વિધાનસભાની ચૂંટણીની ધ્યાનમાં રાખીને સરકાર દ્વારા એક પછી એક મહત્વપૂર્ણ જાહેરાતો કરવામાં આવી રહી છે. મંગળવારે જ રાજ્યમાં પેટ્રોલ અને ડીઝલની કિંમતમાં ઘટાડો થયો હોવાની જાહેરાત કરવામાં આવી હતી. ત્યાર બાદ બુધાવારે મુખ્યમંત્રી વિજય રૂપાણીએ અન્ય એક મહત્વપૂર્ણ જાહેરાત કરતાં કહ્યું હતું કે, રાજ્યમાં નાના વેપારીઓને પ્રોત્સાહન આપવા માટે 16 નવી જીઆઇડીસી બનાવવામાં આવશે. આ અંગે તેમણે ટ્વીટ પણ કર્યું હતું. આ સાથે જ રાજ્યના ગારમેન્ટ ઉદ્યોગને બચાવવા માટે 'ગારમેન્ટ એન્ડ એપરેલ પોલિસી 2017'ની પણ જાહેર કરવામાં આવી હતી. સરકાર દ્વારા પગાર ઉપરાંત મહિલાઓને રૂ.4000 અને પુરૂષોને રૂ.3200નું પ્રતિ માસ ભથ્થું આપવાની જાહેરાત કરી હતી.